|  |
| --- |
| **Budapest Főváros VII. kerület Erzsébetváros Önkormányzata**  Maár Balázsirodavezető |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. augusztus 22 - ei rendkívüli**

**ülésére**

|  |  |
| --- | --- |
| **Tárgy:** | Beszerzési eljárást lezáró érdemi döntés Képviselő-testületi és bizottsági jegyzőkönyvek digitalizálása tárgyában |

**Készítette:**

Jámbor Gréta

Referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő- testülete és bizottságai jegyzőkönyveinek digitalizálása tárgyában beszerzési eljárás megindítására került sor. A beszerzést az iratvagyon biztonságos, elektronikus megőrzése, továbbá az elektronikus elérés támogatása indokolja.

Jelen előterjesztésben foglalt indítvány előzményeként Budapest Főváros VII. Kerület Erzsébetvárosi Polgármesteri Hivatal (továbbiakban: Hivatal) és DG Digital Kft. szerződést kötött 2022. március 28 - 2023. március 27. között Budapest Főváros VII. kerület Erzsébetváros Önkormányzata Képviselő- testülete és bizottságai jegyzőkönyveinek digitalizálása tárgyában nettó 12.000.000,- Ft + Áfa vállalkozói díj ellenében (ELO 022764), melynek keretében 12 évnyi anyag került digitalizálásra.

Jelenleg még kb. 2 évnyi anyag digitalizálása szükséges. A szolgáltatás becsült értéke: nettó **4.500.000,- Ft + Áfa.**

A tavalyi beszerzés és az idén tervezett beszerzés értékét egybeszámítottuk a Kbt. 19. § (3) bekezdése alapján, mivel mindkét beszerzés ugyanazon közvetlen cél megvalósítását szolgálja. A két beszerzés egybeszámított értéke nettó 16.500.000,- Ft., amely – figyelemmel a közbeszerzésekről szóló 2015. évi CXLIII. törvény (a továbbiakban: Kbt.) 111. § c) pontjában foglaltakra – nem éri el a jelen esetben figyelembe veendő uniós értékhatárt, ennek értelmében nem tartozik közbeszerzési eljárás köteles körbe.

A megkötendő szerződés időtartama aláírástól számítva 2023. december 31-ig határozott időtartamra szólna.

A jegyzői engedély alapján az alábbi 3 gazdasági szereplőtől kértünk be árajánlatot:

1. **DG Digital Kft.** (székhely: 1239 Budapest, Pásztortáska u. 2.; cégjegyzékszám: 01 09 199446; adószám: 25095429-2-43; képviseli: Szász Lívia)
2. **CONTACTION Kft.** (székhely: 2090 Remeteszőlős, Galamb u. 4.; cégjegyzékszám: 13 09 183918; adószám: 25197727-2-13; képviseli: Olajos Gergely Dávid)
3. **Gamax Kft**. (székhely: 1114 Budapest, Bartók Béla út 15/d. II/18.; cégjegyzékszám: 01 09 067822; adószám: 10383571-2-44; képviseli: Nagy Andrea)

Az ajánlattételi határidőig (2023. augusztus 8.) mind a három ajánlat beérkezett az alábbiak szerint:

|  |  |  |  |
| --- | --- | --- | --- |
| **Ajánlattevő megnevezése** | **Nettó ár** | **Áfa** | **Bruttó ár** |
| DG Digital Kft. | 52 Ft/oldal | 14,04 Ft/oldal | 66,04 Ft/oldal |
| Contaction Kft. | 55 Ft/oldal | 14,85 Ft/oldal | 69,85 Ft/oldal |
| Gamax Kft. | 54 Ft/oldal | 14,58 Ft/oldal | 68,58 Ft/oldal |

Az ajánlatok kiértékelése céljából bírálóbizottsági ülést tartottunk. Valamennyi ajánlat érvényes, az eljárás eredményes.

A bírálati szempontok szerint a DG Digital Kft. nyújtotta be a legkedvezőbb ajánlatot.

Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Szabályzat) IV. Fejezet 1.2. d) pontja alapján a beszerzés a nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend alá tartozik.

A Szabályzat IV. Fejezet 2.4. pontja alapján a fent hivatkozott eljárásrend során a nettó 5.000.000 Ft összeget meghaladó, de a nettó 10.000.000 Ft összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során. A beszerzési eljárást lezáró érdemi döntés meghozatala a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.

A szükséges fedezet rendelkezésre áll Budapest Főváros VII. kerület Erzsébetváros Önkormányzata 2023. évi költségvetéséről szóló, 3/2023. (II. 15.) önkormányzati rendeletének 5101, Igazgatási apparátus és Polgármesteri Hivatal előirányzata cím, ASP-vel kapcsolatos fejlesztés és GDPR adatvédelem c. során.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 4.500.000 Ft + Áfa keretösszegben a DG Digital Kft.- vel (székhely: 1239 Budapest, Pásztortáska u. 2.; cégjegyzékszám: 01 09 199446; adószám: 25095429-2-43; képviseli: Szász Lívia ügyvezető) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (VIII. 22.) határozata Budapest Főváros VII. Kerület Erzsébetváros Önkormányzata Képviselő-testülete és bizottságai jegyzőkönyveinek digitalizálása tárgyú beszerzési eljárásban**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a DG Digital Kft. (székhely: 1239 Budapest, Pásztortáska u. 2.; cégjegyzékszám: 01 09 199446; adószám: 25095429-2-43; képviseli: Szász Lívia ügyvezető), valamint Budapest Főváros VII. Kerület Erzsébetvárosi Polgármesteri Hivatal közötti szerződéskötést Budapest Főváros VII. Kerület Erzsébetváros Önkormányzata Képviselő- testülete és bizottságai jegyzőkönyveinek digitalizálása tárgyában nettó 4.500.000 Ft + Áfa keretösszegben, a szerződés aláírásától számítva 2023. december 31-ig határozott időtartamra.

**Felelős:** jegyző jogkörében eljárva Dr. Nagy Erika aljegyző

**Határidő:** a Felek által történő aláírást követően

Budapest, 2023. augusztus 9.

Maár Balázs

irodavezető

Mellékletek:

* ajánlattételi felhívás engedélye
* ajánlattételi felhívás
* DG Digital Kft. ajánlata
* Contaction Kft. ajánlata
* Gamax Kft. ajánlata
* bírálóbizottsági jegyzőkönyv