|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2022. december 7 - ei

rendes ülésére

|  |  |
| --- | --- |
| **Tárgy:** | Tulajdonosi döntés 100 % -ban önkormányzati tulajdonban lévő gazdasági társaságok részére történő eszközátadás tárgyában |

**Készítette:**

dr. Veninger Gyula Nándor

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) kizárólagos tulajdonában áll kettő gazdasági társaság, **EVIN Erzsébetvárosi Ingatlangazdálkodási Nonprofit Zrt.** (továbbiakban: EVIN Nonprofit Zrt.), valamint az **Erzsébetváros Fejlesztési és Beruházási Korlátolt Felelősségű Társaság** (továbbiakban: Erzsébetváros Kft.) által használt, Budapest Főváros VII. kerület Erzsébetváros Önkormányzata tulajdonában álló eszközeit az Önkormányzat könyveiben tartjuk nyílván és az értékcsökkenés is itt van elszámolva. Javasoljuk, hogy a Polgármesteri Hivatal készítse elő az eszközök, térítésmentes tulajdonba adását a gazdasági társaságok részére a könyvvizsgáló által megállapított értéken, annak érdekében, hogy a cégek feladatellátása a saját eszközökkel történjen. Az eszközátadás legfőbb oka: a feladatellátás közszolgáltatási szerződés útján történő megvalósulása, amihez saját eszközös feladatellátás szükséges. Az eszközátadást követően a gazdasági társaságok önállóan szereznék be a feladatellátáshoz szükséges eszközöket.

A Képviselő-testület döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) sz. önkormányzati rendelet 5. § (2) bekezdésén alapul.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

Kérem a Tisztelt Képviselő-testületet, hogy az előterjesztést megtárgyalni és a határozatokat elfogadni szíveskedjenek.

**Határozati javaslatok**

**Budapest Főváros VII. kerület Erzsébetváros Önkormányzata Képviselő-testületének …./2022. (XII. 07.) határozata az EVIN Erzsébetvárosi Ingatlangazdálkodási Nonprofit Zrt. részére történő eszközátadás tárgyában**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy:

felkéri Budapest Főváros VII. kerület Erzsébetváros Polgármesteri Hivatalát, hogy a határozat mellékletét képező eszközök **EVIN Erzsébetvárosi Ingatlangazdálkodási Nonprofit Zrt.** részére történő átadását készítse elő.

**Felelős:** Niedermüller Péter polgármester

**Határidő:** 2023. március 31.

**II.**

**Budapest Főváros VII. kerület Erzsébetváros Önkormányzata Képviselő-testületének …./2022. (XII. 07.) határozata az Erzsébetváros Fejlesztési és Beruházási Korlátolt Felelősségű Társaság részére történő eszközátadás tárgyában**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy:

felkéri Budapest Főváros VII. kerület Erzsébetváros Polgármesteri Hivatalát, hogy a határozat mellékletét képező eszközök **Erzsébetváros Fejlesztési és Beruházási Korlátolt Felelősségű Társaság** részére történő átadását készítse elő.

**Felelős:** Niedermüller Péter polgármester

**Határidő:** 2023. március 31.

Budapest, 2022. november 24.

**Niedermüller Péter**

**polgármester**

**Határozati javaslat melléklete:**

* I. EVIN Nonprofit Zrt. eszközlista
* II. Erzsébetváros Kft. eszközlista