|  |
| --- |
| **Budapest Főváros VII. kerület Erzsébetváros Önkormányzata**  Galambos AndrásErzsébetváros Fejlesztési és Beruházási Kft. ügyvezetője |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. augusztus 22 - ei rendkívüli**

**ülésére**

|  |  |
| --- | --- |
| **Tárgy:** | Tájékoztató a „Teherautók beszerzése részajánlattétel keretében 2023” tárgyú közbeszerzési eljárást lezáró döntés meghozataláról, valamint javaslat a „Teherautók beszerzése részajánlattétel keretében 2023/II.” közbeszerzési eljárás megindítására |

**Készítette:**

Galambos András

Erzsébetváros Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Kérem a „Teherautók beszerzése részajánlattétel keretében 2023/II.” tárgyü közbeszerzés közbeszerzési eljárást megindító dokumentumainak jóváhagyását..

**Előzmények:**

Budapest Főváros VII. kerület Erzsébetváros Önkormányzata a köterületi zöldfelület-fenntartási feladatok hatékonyabb ellátása érdekében 1 db hosszúplatós teherautó és 1 db elektromos kisteherautó beszerzésének teljes körű lebonyolítására, 2022. október 13. napján megbízási szerződést (a továbbiakban: Megbízási Szerződés) kötött az Erzsébetváros Fejlesztési és Beruházási Korlátolt Felelősségű Társasággal (a továbbiakban: Erzsébetváros Kft.). (1.sz. melléklet)

AMegbízási Szerződés aláírása után az Erzsébetváros Kft – a Projekt teljes körű lebonyolításának részeként a potenciális ajánlattevők körében piackutatást végzett, majd a becsült érték meghatározásához több indikatív ajánlat beszerzésével kialakításra került a végleges műszaki tartalom. A saját akkreditált közbeszerzési szakértő bevonásával elkészültek az Eladó kiválasztásához szükséges, közbeszerzési felhívás dokumentumai, amelyek az alábbiak voltak:

* Ajánlati/részvételi felhívás (A Kbt. 112. § (1) bekezdés b) pont szerinti eljárások esetében.)
* KÖZBESZERZÉSI DOKUMENTUM I. kötet ÚTMUTATÓ,
* KÖZBESZERZÉSI DOKUMENTUM II. kötet, Szerződéstervezet,
* KÖZBESZERZÉSI DOKUMENTUM III. kötet, Műszaki tartalom,

A Pénzügyi és Kerületfejlesztési Bizottság a 2022. december 6.-i űlésén a közbeszerzési eljárást megindító dokumentumokat 827/2022. (XII.26.) sz. határozatával jóváhagyta és hozzájárult a közbeszerzési eljárás megindításához. (2. sz. melléklet)

A közbeszerzési eljárást jóváhagyó döntéssel párhuzamosan a Képviselő-testület 2022. december 7 - ei rendes ülésére beterjesztett javaslat (3. sz. melléklet), döntés (4. sz. melléklet) és a Képviselő-testületi határozat melléklete (5. sz. melléklet) alapján megkezdődött a 100 % -ban önkormányzati tulajdonban lévő gazdasági társaságok részére történő eszközátadás előkészítése. A Képviselő-testület 2023 május 17.-i ülésén megtárgyalta a 100 % -ban önkormányzati tulajdonban lévő gazdasági társaságok részére történő eszközátadásról készített előterjesztést (6. sz. melléklet) és többek között a Erzsébetváros Kft esetében döntött (7. sz. melléklet) az önkormányzat tulajdonában lévő eszközöknek az Erzsébetváros Kft. részére - a feladatellátáshoz szükséges - átadásáról.

A hivatkozott döntés azonban nem érintette a hatályban lévő megbízási szerződéseket, amelyek esetében a Megbízó a három oldalú szerződések megkötését kezdeményezte a tulajdonjognak az Önkormányzat részére történő megszerzésével. A tárgyban hivatkozott Megbízási Szerződés 1.2 pontja is ilyen rendelkezést tartalmaz, ezért az Erzsébetváros Kft. a tárgyi beszerzés lebonyolítását megalapozó Megbízási Szerződés módosítását kezdeményezte. Az Önkormányzat Hivatalával folytatott egyeztetést követően a Megbízási Szerződés nem került módosításra.

Az ajánlati felhívás ezt követően 2023. 07. 27.-én az EKR-ben közzétételre került. (8. sz. melléklet)

Az Erzsébetváros Kft., mint Ajánlatkérő aKbt. 112. § (1) bekezdés b) pontja alapján, nemzeti nyílt közbeszerzési eljárást folytatott le a közbeszerzésekről szóló 2015. évi CXLIII. törvény (továbbiakban Kbt.) Harmadik része alapján.

A közbeszerzési eljárásban, az egyik érdeklődő gazdasági szereplő (a továbbiakban: Kérelmező) az EKR-ben előzetes vitarendezési kérelmet (továbbiakban: EVK ) terjesztett elő az ajánlati felhívással kapcsolatban (9. sz. melléklet). A vitarendezési kérelem egy (1) kérelmi elemet tartalmazott.

Kérelmező álláspontja szerint Ajánlatérő a műszaki leírás meghatározásával indokolatlanul akadályozza, korlátozza a verseny biztosítását, előnyben részesít egy konkrét gazdasági szereplőt és terméket, egyidejűleg kiszorít minden más lehetséges ajánlattevőt a versenyből.

Az Erzsébetváros Kft., mint Ajánlatkérő a Kbt. 80. § (1) bekezdés a) pontja szerint határidőben érkezett előzetes vitarendezési kérelemre közbeszerzésekről szóló 2015. évi CXLIII. törvény (továbbiakban: Kbt.) 80. § (3) bekezdése alapján – a Kérelem benyújtásától számított 3 munkanapon belül – válaszolt (10. sz. melléklet)., és az előzetes vitarendezési kérelmben megfogalmazott megoldási javaslat alapján a műszaki leírás felülvizsgálatát befogadta és a Kbt. 53. § (1) bekezdése alapján visszalépett a közbeszerzéstől. (11. sz. melléklet)

**Javaslat a „Teherautók beszerzése részajánlattétel keretében 2023/II.”** **tárgyú közbeszerzési eljárás megindítására:**

A Budapest Főváros VII. kerület Erzsébetváros Önkormányzatának és Polgármesteri Hivatalának hatályos Közbeszerzési Szabályzat I. Fejezet 1. 4. pontja alapján a saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik oly módon, hogy közbeszerzést **a közbeszerzési eljárást megindító dokumentumok Bizottság általi jóváhagyását követően indíthatnak.**

**Mindezek alapján az Erzsébetváros Kft. a Kbt. 112. § (1) bekezdés b) pont szerinti nyílt közbeszerzési eljárás újbóli megindítását kezdeményezi az előzményekben leírtak és az alábbi szempontok figyelembe vételével.**

Erzsébetváros Kft., mint ajánlatkérő az eljárásra jelentkező egyik gazdasági szereplő által tett előzetes vitarendezési kérelem alapján az elektromos kisteherautó esetében az alkalmassági feltételeket felülvizsgálta és módosította a műszaki leírás tartalmát. Ezt követően elkészültek az új közbeszerzési eljárás megindításához szükséges (korrigált) alábbi dokumentumok:

* Ajánlati/részvételi felhívás (A Kbt. 112. § (1) bekezdés b) pont szerinti eljárások esetében.) (a határozati javaslat 1. sz. melléklete)
* KÖZBESZERZÉSI DOKUMENTUM I. kötet ÚTMUTATÓ, (a határozati javaslat 2. sz. melléklete)
* KÖZBESZERZÉSI DOKUMENTUM II. kötet, Szerződéstervezet (a határozati javaslat 2.1. és 2.2. sz. mellékletei)
* KÖZBESZERZÉSI DOKUMENTUM III. kötet, Műszaki tartalom (a határozati javaslat 3.1. és 3.2 sz. mellékletei)

A jelen közbeszerzési eljárás újbóli kezdeményezésével lehetőség nyílik, hogy az eredeti célkítűzésnek megfelelően a közterületi zöldfelület-fenntartási feladatok hatékonyabb ellátása érdekében használt járműpark kapacítása bővüljön, illetve a meglévő eszközök esetleges műszaki meghíbásodása ne akadályozza a folyamatos munkavégzést.

A közbeszerzési eljárás a 2022. október 13. napján megkötött Megbízási Szerződés 1.2. pont második bekezdés értelmében, közös Ajánlatkéréssel valósul meg. (1. sz. melléklet)

**A közbeszerzési eljárás becsült értéke:**

* **a hosszúpltós teherautó esetében 23.727.516.- Ft+Áfa;**
* **az elektromos kisteherautó esetében 9.448.818.-Ft+Áfa;**

A tervezett közbeszerzés forrása az Önkormányzattal kötött – fentiekben hivatkozott - Megbízási Szerződés alapján elkülönítésre került.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (VIII. 22.) határozata a „Tájékoztató** **a „Teherautók beszerzése részajánlattétel keretében 2023” tárgyú közbeszerzési eljárást lezáró döntés meghozataláról, valamint** **a „Teherautók beszerzése részajánlattétel keretében 2023/II.” közbeszerzési eljárás dokumentációjának jóváhagyásáról:**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága tudomásúl veszi a „Teherautók beszerzése részajánlattétel keretében 2023” tárgyú közbeszerzési eljárástól történő visszalépésről készűlt tájékoztatót és úgy dönt, hogy jóváhagyja a „Teherautók beszerzése részajánlattétel keretében 2023/II.” tárgyú közbeszerzési eljárás dokumentációját a határozati javaslat mellékletei szerinti lényeges tartalommal.

**Felelős:** Niedermüller Péter polgármester

**Határidő:** azonnal

Budapest, 2023 augusztus 10.

Galambos András

Erzsébetváros Fejlesztési és Beruházási Kft. ügyvezetője

Mellékletek:

Előterjesztés mellékletei:

1. sz. melléklet\_ Megbízási szerződés aláírt

2. sz. melléklet\_ Kivonat teherautó beszerzése

3. sz. melléklet\_Eszközátadás előterjesztés

4.sz. melléklet\_ Képviselő-testületi Határozati kivonat az eszköz átadás előkészítéséről

5.sz. melléklet\_ Képviselő-testületi határozat melléklete

6. sz. melléklet\_Eszközátadás előterjesztés

7. sz. melléklet\_ Képviselő-testületi Határozati kivonat eszközök átvételéről

8. sz. melléklet\_Ajánlati felhívás

9. sz. melléklet\_Előzetes vitarendezési kérelem

10.sz. melléklet\_Előzetes vitarendezési kérelemre válasz

11. sz. melléklet\_Közbeszerzési dokumententáció

Határozati javaslat mellékletei:

1.sz. melléklet\_Ajánlati/részvételi felhívás\_Teherautók\_08.10.

2. sz. melléklet\_Útmutató

2.1. sz. melléklet\_Szerződéstervezet I. rész

2.2. sz. melléklet\_Szerződéstervezet II. rész

3.1. sz. melléklet\_Műszaki leírás hosszúplatós teherautó

3.2. sz. melléklet\_Műszaki leírás elektromos kisteherautó