|  |
| --- |
| **Budapest Főváros VII. kerület Erzsébetváros Önkormányzata**  **Bónus Éva Pénzügyi és Kerületfejlesztési Bizottság elnöke** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. augusztus 22 - ei rendkívüli**

**ülésére**

|  |  |
| --- | --- |
| **Tárgy:** | A Pénzügyi és Kerületfejlesztési Bizottság 2023. 1. félévi határozatainak végrehajtásáról szóló beszámoló elfogadása |

**Készítette:**

Vajda Eszter

vagyongazdálkodási és bizottsági ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzatának Képviselő- testülete és bizottságai részére készítendő előterjesztések rendjéről, valamint a közreműködők szakmai, koordinációs feladat ellátásának általános szabályairól és a belső szabályozások kiadásának rendjéről szóló, Budapest Főváros VII. kerület Erzsébetváros Önkormányzata és Polgármesteri Hivatala *VI/2/2021. (II.23.)* *számú szabályzatának VI. 6. c) pontjában* foglaltak szerint elkészítésre került a Bizottság 2023. 1. félévi határozatainak végrehajtásáról szóló beszámolója.

A Pénzügyi és Kerületfejlesztési Bizottság saját hatáskörben 2023. évben január 09-e és június 20-a között 11 db bizottsági ülésen összesen 516 db határozatot hozott 1/2023. (I.09.) -tól 516/2023. (VI.20.) - ig.

A bizottsági határozatok végrehajtásáról szóló beszámolót az 1. számú melléklet tartalmazza, mely a határozati javaslat elválaszthatatlan részét képezi. A bizottsági beszámoló nem tartalmazza a végrehajtást nem igénylő, technikai jellegű határozatokat, mint például a napirendi pont elfogadását, ügyrendi indítványt, módosító indítvány befogadását, és a képviselő- testületi anyagok véleményezését.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottságának …/2023. (VIII.22.) határozata a Pénzügyi és Kerületfejlesztési Bizottság 2023. január 09. – 2023. június 20. közötti időszakban meghozott határozatainak végrehajtásáról szóló beszámoló elfogadásáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy elfogadja a Bizottság által saját hatáskörben, 2023. 1. félévében meghozott határozatainak végrehajtásáról szóló beszámolót a határozati javaslat melléklete szerint.

**Felelős:** Bónus Éva bizottsági elnök

**Határidő:** azonnal

Határozati javaslat melléklete: Beszámoló – 2023. 1 félévi határozatok végrehajtása

Budapest, 2023. augusztus 10.

Bónus Éva

Pénzügyi és Kerületfejlesztési Bizottság elnöke